เรื่องร้องเรียน: ถนนสาธารณะประโยชน์ชำรุด  ถนนคอนกรีตนี้เพิ่งจะทำได้ประมาณ 2-3 ปี เนื่องจากจุดนี้เป็นจุดที่รถบรรทุกวื่งเข้าทางซอยศรีด่าน 21 และซอยลาซาล 52 เป็นพื้นที่รอยต่อจ.สมุทรปราการ และ กทม.   มีรถบรรทุกขนาดเกิน 12ตัน เกินกำหนดตามป้ายผังเมืองที่ติดไว้ วิ่งผ่านถนนเส้นนี้เป็นประจำ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า ภายในซอยศรีด่าน 21 และซอยลาซาล 52 เป็นพื้นที่รอยต่อจังหวัดสมุทรปราการกับกรุงเทพมหานคร มีรถบรรทุกขนาดเกิน 12 ตัน เกินกำหนดตามป้ายผังเมืองที่ติดไว้ วิ่งผ่านถนนเส้นนี้เป็นประจำ ทำให้ถนนชำรุดทั้ง ๆ ที่เพิ่งจะก่อสร้างมาประมาณ 2-3 ปี นั้น                                                                สำนักงานเขตบางนาได้ให้เจ้าหน้าที่ลงพื้นที่ตรวจสอบข้อเท็จจริงหลังจากรับแจ้งแล้วขอเรียนให้ทราบว่าภายในซอยลาซาล 52 ตลอดทั้งซอยเป็นถนนส่วนบุคคลมีผู้ประกอบการรถบรรทุก ๆ นา ๆ ชนิด ไม่ว่าจะเป็นรถบรรทุกปูน รถบรรทุกดิน รถบรรทุกสินค้านา ๆ ชนิดวิ่งผ่านเข้า-ออก บางรายใช้เส้นทางออกสู่ซอยศรีด่านเชื่อมต่อถนนศรีนรินทร์ บางรายใช้เส้นทางออกปากซอยลาซาล 52 สู่ถนนลาซาล ช่วงที่พบถนนชำรุดเป็นช่วงปลายซอยลาซาล 52 ที่ยกให้เป็นทางสาธารณะประโยชน์ มีการก่อสร้างเป็นถนนคอนกรีตเชื่อมต่อออกสู่ปากซอยศรีด่าน 21 เพื่อวิ่งออกสู่ถนนศรีนครินทร์ ในเรื่องของรถบรรทุกที่มีน้ำหนักเกินกว่ากฎหมายกำหนดหรือไม่นั้น จักได้ประสานสถานีตำรวจนครบาลบางนาส่งเจ้าหน้าที่ตำรวจเข้าตรวจสอบและพิจารณาดำเนินการตามอำนาจหน้าที่เพื่อบังคับการให้เป็นไปตามกฎหมาย ส่วนถนนที่ชำรุดเสียหายนั้น ทางสำนักงานเขตบางนาจักได้ให้ฝ่ายโยธาเร่งดำเนินการซ่อมแซมส่วนที่ชำรุดเสียหายเพื่อให้ประชาชนสามารถใช้เป็นเส้นทางสัญจรไป-มาได้ตามปกติ อย่างไรก็ดีต้องขอขอบคุณข้อมูลที่ผู้แจ้ง ๆ เข้ามาให้ทางเขตบางนาทราบ ท่านถือเป็นส่วนหนึ่งที่ช่วยทางราชการคอยสอดส่องดูแลความไม่เป็นระเบียบเรียบร้อยของบ้านเมืองอีกทางหนึ่ง
ความเห็นของผู้แจ้ง: ขอบคุณเจ้าหน้าที่ ที่ลงพื้นที่เพื่อตรวจสอบ แก้ปัญหาซ่อมแซมในส่วนของถนนชำรุดให้ค่ะ   และขอบคุณที่ประสานงานส่งต่อให้ ทางสน.บางนา ช่วยตรวจสอบเรื่องรถบรรทุกน้ำหนักเกิน   เนื่องจากในซอยลาซาล 52 มีที่ดินหลายแปลง ประกอบธุรกิจ เป็นพื้นที่เช่า จอดรถบรรทุกขนาดใหญ่ค่ะ
พื้นที่: แขวงบางนาใต้ เขตบางนา กรุงเทพมหานคร